PATVIRTINTA

Prienų meno mokyklos direktoriaus 2021 m. vasario 2 d.

įsakymu Nr.(1.3)V1-8

# PRIENŲ MENO MOKYKLOS KORUPCIJOS PREVENCIJOS PROGRAMA

1. **SKYRIUS BENDROSIOS NUOSTATOS**
2. Prienų meno mokyklos korupcijos prevencijos programa (toliau - Programa) skirta užtikrinti korupcijos prevenciją ir sumažinti korupcijos pasireiškimo tikimybę Prienų meno mokykloje (toliau - Mokykloje).
3. Pagrindinės programoje vartojamos sąvokos:
   1. korupcija - bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;
   2. korupcijos prevencija - korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
4. Programos paskirtis - užtikrinti korupcijos prevenciją, šalinti prielaidas korupcijai atsirasti ir plisti Mokykloje.
5. Programos strateginės kryptys yra:
   1. korupcijos prevencija;
   2. antikorupcinis švietimas.
6. Korupcijos prevencija įgyvendinama vadovaujantis šiais principais:
   1. teisėtumo - korupcijos prevencijos priemonės mokykloje įgyvendinamos laikantis Lietuvos Respublikos Konstitucijos, įstatymų ir kitų teisės aktų, užtikrinant pagrindinių asmens teisių ir laisvių apsaugą;
   2. visuotinio privalumo - korupcijos prevencijos subjektais gali būti visi asmenys;
   3. sąveikos - korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam reikiamą pagalbą;
   4. pastovumo - korupcijos prevencijos priemonių įgyvendinimo rezultatus bei teikiant pasiūlymus dėl priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

# SKYRIUS PROGRAMOS TIKSLAI IR UŽDAVINIAI

1. Programos tikslai:
   1. korupcijos prevencijos srityje:
      1. atskleisti korupcijos priežastis, sąlygas korupcijai pasireikšti ir jas šalinti;
      2. užtikrinti viešumą ir skaidrumą priimant sprendimus;
      3. mažinti korupcijos prielaidas teikiant paslaugas.

6.2. antikorupcinio švietimo srityje - supažindinti asmenis su korupcijos keliamu pavojumi, skatinti nepakantumą korupcijos apraiškoms.

1. Korupcijos prevencijos tikslams pasiekti numatomi uždaviniai:
   1. užtikrinti antikorupcinę kontrolę;
   2. didinti viešumą ir skaidrumą.
2. Antikorupcinio švietimo tikslui pasiekti numatomi uždaviniai:
   1. didinti antikorupcinio švietimo sklaidą Mokykloje ir skatinti bendruomenę įsitraukti į antikorupcinę veiklą;
   2. įgyvendinti antikorupcinio ugdymo programą.

# SKYRIUS

**PROGRAMOS TIKSLŲ IR UŽDAVINIŲ VERTINIMO KRITERIJAI**

1. Programos efektyvumas vertinamas pagal šiuos kriterijus:
   1. įgyvendintų Programos priemonių skaičių;
   2. iki nustatytų terminų įgyvendintų priemonių skaičių;
   3. anoniminių ir oficialių pranešimų apie galimas korupcinio pobūdžio veikas teikiant skaičiaus pokytį.

# SKYRIUS PROGRAMOS ADMINISTRAVIMAS

1. Programa įgyvendinama pagal metinį Korupcijos prevencijos programos įgyvendinimo priemonių planą.
2. Už Programos įgyvendinimą atsakingas Mokyklos direktorius.
3. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

# SKYRIUS BAIGIAMOSIOS NUOSTATOS

1. Programa įsigalioja nuo patvirtinimo dienos.
2. Su Programa ir priemonių planu supažindinami Mokyklos darbuotojai.
3. Už Programos ir priemonių įgyvendinimą paskirti atsakingi asmenys, nesilaikantys šioje Programoje nustatytų reikalavimų, atsako pagal galiojančius Lietuvos Respublikos teisės aktus.

Programa skelbiama mokyklos interneto svetainėje www.menas.prienai.lm.lt